Cumani
Vide etiam paginam discretivam: Cumani (discretiva). Cumani (ipsorum lingua kyptchak) fuerunt gens nomadica Turcicae originis, quae in steppa ab Irti flumine ad Danuvium habitabant. Saeculo XI a ripa Rha fluminis laeva in regiones litoris septentrionalis Ponti Euxini migraverunt, unde Pečenegos detruserunt; saeculo XII ad Danuvium advenerunt. Saeculo XIII in Orda Aurea cum gentibus Mongolicis permixti sunt. Contra Rutheniam, Bulgaros et Byzantium bella gerebant; in Hungaria usque ad saeculum XIII noti sunt. Codex Cumanicus est linguae Cumanicae monumentum unicum.